CELEX: 32021R2290
Language: lv
Date: 2021-12-21 00:00:00
Title: Komisijas Īstenošanas regula (ES) 2021/2290 (2021. gada 21. decembris), ar ko nosaka noteikumus par metodēm, ar kādām aprēķina kopējos izlaides un rezultātu rādītājus, kuri izklāstīti I pielikumā Eiropas Parlamenta un Padomes Regulai (ES) 2021/2115, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013

22.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 458/486
               
            
         KOMISIJAS ĪSTENOŠANAS REGULA (ES) 2021/2290
         (2021. gada 21. decembris),
         ar ko nosaka noteikumus par metodēm, ar kādām aprēķina kopējos izlaides un rezultātu rādītājus, kuri izklāstīti I pielikumā Eiropas Parlamenta un Padomes Regulai (ES) 2021/2115, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (1), un jo īpaši tās 133. pantu,
         tā kā:
         
                     (1)
                  
                  
                     Regulā (ES) 2021/2115 ir noteikts jauns kopējās lauksaimniecības politikas (KLP) tiesiskais regulējums, kura nolūks ir uzlabot tās rezultātus Savienības mērķu sasniegšanā. Minētajā regulā ir noteikti Savienības KLP mērķi un definēti intervenču veidi, kā arī kopīgās Savienības prasības, kas piemērojamas dalībvalstīm, vienlaikus atstājot dalībvalstīm rīcības brīvību to KLP stratēģiskajos plānos paredzēto intervenču izstrādē. Dalībvalstīm šie KLP stratēģiskie plāni ir jāizstrādā un savi minēto plānu priekšlikumi jāiesniedz Komisijai līdz 2022. gada 1. janvārim.
                  
               
                     (2)
                  
                  
                     Saskaņā ar Regulas (ES) 2021/2115 128. pantu ir jāizveido snieguma satvars, kas KLP stratēģiskā plāna īstenošanas laikā ļauj ziņot par tā sniegumu un uzraudzīt un izvērtēt to. Šajā nolūkā Regulas (ES) 2021/2115 I pielikumā ir noteikti kopējie izlaides un rezultātu rādītāji, kas ir snieguma noskaidrošanas un snieguma izskatīšanas mehānismu, kā arī KLP uzraudzības un izvērtēšanas pamats. Ir jānosaka skaidri un kopīgi noteikumi par minēto rādītāju aprēķināšanas metodēm.
                  
               
                     (3)
                  
                  
                     Lai izstrādātu KLP stratēģisko plānu projektus, kas līdz 2022. gada 1. janvārim jāiesniedz Komisijai, dalībvalstīm ir vajadzīgi noteikumi par kopējo izlaides un rezultātu rādītāju aprēķināšanas metodēm, tāpēc šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (4)
                  
                  
                     Šajā regulā minētie pasākumi ir saskaņā ar Kopējās lauksaimniecības politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) 2021/2115 I pielikumā izklāstīto kopējo izlaides un rezultātu rādītāju aprēķināšanas metodes ir noteiktas šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2021. gada 21. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 435, 6.12.2021., 1. lpp.
         
      
      
         
            PIELIKUMS
            
               REGULAS (ES) 2021/2115 I PIELIKUMĀ NOTEIKTO KOPĒJO IZLAIDES UN REZULTĀTU RĀDĪTĀJU APRĒĶINĀŠANAS METODES
            
            IZLAIDES RĀDĪTĀJI
            
               Snieguma noskaidrošanai izmantojamo izlaides rādītāju aprēķināšanas metodes
            
            
                     
                        1.
                     
                     
                        Aprēķinot rādītājus snieguma noskaidrošanas vajadzībām, dalībvalstis ņem vērā šādus faktorus:
                        
                                    a)
                                 
                                 
                                    izlaidi plāno pa lauksaimniecības finanšu gadiem, un to veic šādi:
                                    
                                                i)
                                             
                                             
                                                pa intervencēm. Ja intervencei ir noteiktas vairākas summas par vienību, izlaidi var plānot attiecībā uz summu par vienību, vienību summu grupām vai visām summām par vienību. Ja attiecībā uz intervences izlaides rādītāju ir noteikta vairāk nekā viena mērvienība, plānošanu attiecina uz katru mērvienību;
                                             
                                          
                                                ii)
                                             
                                             
                                                pa nozarēm, ja īsteno intervences augļu un dārzeņu nozarē, apiņu nozarē, olīveļļas un galda olīvu nozarē, kā arī pārējās Regulas (ES) 2021/2115 42. panta f) punktā minētajās nozarēs;
                                             
                                          
                              
                                    b)
                                 
                                 
                                    par izlaidi ziņo pa lauksaimniecības finanšu gadiem, un to par visām intervencēm, par kurām attiecīgajā lauksaimniecības finanšu gadā ir veikti maksājumi, veic šādi:
                                    
                                                i)
                                             
                                             
                                                sadalījumā pa summām par vienību;
                                             
                                          
                                                ii)
                                             
                                             
                                                sadalījumā pa darbības programmām augļu un dārzeņu nozarē, apiņu nozarē, olīveļļas un galda olīvu nozarē, kā arī pārējās Regulas (ES) 2021/2115 42. panta f) punktā minētajās nozarēs;
                                             
                                          
                              
                                    c)
                                 
                                 
                                    intervences radīto izlaidi plāno un paziņo tikai vienu reizi atbilstoši izlaides rādītājam, kas saistīts ar minēto KLP stratēģiskajā plānā ietverto intervenci;
                                 
                              
                                    d)
                                 
                                 
                                    ja intervence ietver atbalstu dotāciju un finanšu instrumenta veidā, izlaides rādītāju aprēķina katram atbalsta veidam;
                                 
                              
                                    e)
                                 
                                 
                                    paziņotā izlaides vērtība atbilst to izdevumu daļai, kas par minēto izlaidi faktiski apmaksāti attiecīgajā lauksaimniecības finanšu gadā. Par attiecīgajā lauksaimniecības finanšu gadā daļēji pabeigtām intervencēm paziņo daļēju izlaidi.
                                 
                              
                  
               Ziņošana par snieguma noskaidrošanai izmantojamo izlaides rādītāju avansiem
            
            
                     
                        2.
                     
                     
                        Intervences, par kurām maksājumi ir veikti avansā, kā norādīts Eiropas Parlamenta un Padomes Regulas (ES) 2021/2116 (1) 32. panta 4. punkta a) apakšpunktā un 5. punktā un 44. panta 3. punktā, pirms atbilstošās izlaides sasniegšanas pilnā apmērā, neiekļauj saskaņā ar Regulas (ES) 2021/2115 128. pantu sagatavotajā gada sniegumu ziņojumā par lauksaimniecības finanšu gadu, kurā avanss izmaksāts. Minētos avansus paziņo par lauksaimniecības finanšu gadu, kurā izlaide ir pilnībā apmaksāta.
                     
                  
               Ziņošana par izlaides rādītāju agregētajām vērtībām un izlaides rādītāju O.3 un O.34 vērtībām, kas izmantojamas uzraudzības, komunikācijas un izvērtēšanas nolūkos
            
            
                     
                        3.
                     
                     
                        Ziņojot par izlaides rādītāju agregētajām vērtībām un citām izlaides vērtībām, piemēro šādus noteikumus:
                        
                                    a)
                                 
                                 
                                    ziņojot par snieguma noskaidrošanai izmantotajiem izlaides rādītājiem, dalībvalstis iekļauj arī šādas agregētās vērtības:
                                    
                                                i)
                                             
                                             
                                                kopējā izlaide par katru intervenci, ja intervencei ir noteiktas vairākas summas par vienību;
                                             
                                          
                                                ii)
                                             
                                             
                                                kopējā izlaide par katru mērvienību, ja intervencei ir noteiktas vairākas mērvienības;
                                             
                                          
                                                iii)
                                             
                                             
                                                kopējā izlaide par katru intervences veidu, ja intervences veidam ir vairākas intervences;
                                             
                                          
                                                iv)
                                             
                                             
                                                kopējā izlaide par mērvienību un attiecīgā gadījumā kopējā izlaide, kas izteikta ar kopīgu mērvienību, ja intervences veids ietver vairākas intervences, kuru izlaidi mēra ar dažādām mērvienībām;
                                             
                                          
                                                v)
                                             
                                             
                                                attiecībā uz izlaides rādītājiem O.4, O.36 un O.37, ja intervences nepieder pie viena intervences veida, tad norāda minēto intervenču kopējo izlaidi;
                                             
                                          
                              
                                    b)
                                 
                                 
                                    dalībvalstis katru gadu norāda šādu izlaides rādītāju vērtības, kurus neizmanto snieguma noskaidrošanai:
                                    
                                                i)
                                             
                                             
                                                izlaides rādītājs O.3:
                                                
                                                            —
                                                         
                                                         
                                                            šā rādītāja vērtību norāda par katru intervenci un intervences veidu,
                                                         
                                                      
                                                            —
                                                         
                                                         
                                                            norāda to KLP atbalsta labuma guvēju kopējo skaitu, kas ir lauksaimnieki, un to lauksaimnieku kopējo skaitu, kas saņem tiešos maksājumus,
                                                         
                                                      
                                                            —
                                                         
                                                         
                                                            to KLP atbalsta labuma guvēju kopējo skaitu, kas ir lauksaimnieki, norāda sadalījumā pa dzimumiem,
                                                         
                                                      
                                                            —
                                                         
                                                         
                                                            labuma guvējus uzskaita pilnā apmērā;
                                                         
                                                      
                                          
                                                ii)
                                             
                                             
                                                izlaides rādītājs O.34:
                                                
                                                            —
                                                         
                                                         
                                                            norāda to hektāru kopskaitu, par kuriem saņem KLP atbalstu un uz kuriem attiecas atbilstošās tiesību aktos noteiktās pārvaldības prasības (SMR), labu lauksaimniecības un vides stāvokli (LLVS), kas noteikts saskaņā ar Regulas (ES) 2021/2115 III sadaļas I nodaļas 2. iedaļu, un vidisko praksi, kas noteikta atbilstoši minētās regulas 31. un 70. pantam un III sadaļas III nodaļai, izņemot citās vienībās plānotās intervences,
                                                         
                                                      
                                                            —
                                                         
                                                         
                                                            norāda to hektāru kopskaitu, uz kuriem attiecas vidiskā prakse, kas noteikta atbilstoši Regulas (ES) 2021/2115 31. un 70. pantam un III sadaļas III nodaļai, izņemot citās vienībās plānotās intervences,
                                                         
                                                      
                                                            —
                                                         
                                                         
                                                            hektārus uzskaita pilnā apmērā.
                                                         
                                                      
                                          
                              
                  
               Uzraudzības, komunikācijas un izvērtēšanas nolūkos izmantojamo izlaides rādītāju agregēto vērtību aprēķina metodes
            
            
                     
                        4.
                     
                     
                        Aprēķinot izlaides rādītāju agregētās vērtības, izlaidi uzskaita šādi:
                        
                                    a)
                                 
                                 
                                    attiecībā uz izlaides rādītāju agregētajām vērtībām, kas saistītas ar intervencēm, uz kurām attiecas Regulas (ES) 2021/2116 65. panta 1. punktā minētā integrētā administrācijas un kontroles sistēma (“integrētā sistēma”), un intervencēm, kuras pilnībā apmaksātas finanšu gada laikā un uz kurām integrētā sistēma neattiecas, izlaidi vienmēr uzskaita pilnā apmērā;
                                 
                              
                                    b)
                                 
                                 
                                    attiecībā uz izlaides rādītāju agregētajām vērtībām, kas saistītas ar intervencēm, uz kurām integrētā sistēma neattiecas un kuras tiek apmaksātas vairākos maksājumos vairāku gadu laikā, uzskaita daļēju izlaidi.
                                 
                              
                  
               Izlaides rādītājiem piemērojamais valsts papildfinansējums
            
            
                     
                        5.
                     
                     
                        Ja atbalstu piešķir kā Regulas (ES) 2021/2115 115. panta 5. punktā minēto valsts papildfinansējumu (“valsts papildfinansējums”), piemēro šādus noteikumus:
                        
                                    a)
                                 
                                 
                                    plānotās izlaides ietver valsts papildfinansējuma radītās izlaides;
                                 
                              
                                    b)
                                 
                                 
                                    valsts papildfinansējuma radītās izlaides paziņo atsevišķi no izlaides, ko rada publiskie izdevumi, kuri nav valsts papildfinansējums;
                                 
                              
                                    c)
                                 
                                 
                                    valsts papildfinansējuma radītās izlaides neņem vērā snieguma noskaidrošanas nolūkā;
                                 
                              
                                    d)
                                 
                                 
                                    valsts papildfinansējuma radītās izlaides ņem vērā, aprēķinot izlaides rādītāju agregētās vērtības uzraudzības, komunikācijas un izvērtēšanas nolūkā.
                                 
                              
                  
               Noteikumi par to, kā nepieļaut uzraudzības, komunikācijas un izvērtēšanas nolūkos izmantojamo izlaides rādītāju divkāršu uzskaiti
            
            
                     
                        6.
                     
                     
                        Lai izlaides rādītāju agregētās vērtības aprēķinātu bez divkāršas uzskaites, piemēro šādus noteikumus:
                        
                                    a)
                                 
                                 
                                    ja izlaides vienību aptver vairākas attiecīgas intervences vai vairākas darbības vienas intervences ietvaros, agregētās vērtības aprēķinā šo izlaides vienību uzskaita tikai vienu reizi;
                                 
                              
                                    b)
                                 
                                 
                                    to izlaides rādītāju agregētajās vērtībās, kas saistītas ar intervenci, uz kuru attiecas integrētā sistēma un par kuru paziņots gada snieguma ziņojumā par N-1. lauksaimniecības finanšu gadu, ietver to vienību skaitu, par kurām N-1. lauksaimniecības finanšu gadā ir saņemts daļējs vai pilns maksājums saistībā ar intervencēm, par kurām pieprasījums iesniegts N-2. gadā;
                                 
                              
                                    c)
                                 
                                 
                                    ja piemēro maksājumtiesības vai maksimālās robežvērtības, dalībvalstis paziņo attiecīgo platību, kura noteikta par tiesīgu saņemt maksājumu pēc administratīvajām kontrolēm un pirms minēto robežvērtību piemērošanas saskaņā ar attiecīgajiem izlaides rādītājiem.
                                 
                              
                  REZULTĀTU RĀDĪTĀJI
            
               Saikne starp konkrētajiem mērķiem, rezultātu rādītājiem un intervencēm
            
            
                     
                        7.
                     
                     
                        Savā KLP stratēģiskajā plānā dalībvalstis saikni starp konkrētajiem mērķiem, rezultātu rādītājiem un intervencēm norāda šādi:
                        
                                    a)
                                 
                                 
                                    dalībvalstis nosaka saikni starp rezultātu rādītājiem un konkrētajiem mērķiem. Rezultātu rādītājs var būt saistīts ar vairāk nekā vienu konkrēto mērķi;
                                 
                              
                                    b)
                                 
                                 
                                    intervences ir saistītas ar visiem rezultātu rādītājiem, kuros tās dod tiešu un būtisku ieguldījumu;
                                 
                              
                                    c)
                                 
                                 
                                    ar rezultātu rādītāju sasaista tikai tās intervences darbības, kas dod tiešu un būtisku ieguldījumu rezultātu rādītājā;
                                 
                              
                                    d)
                                 
                                 
                                    viena intervence vai viena darbība vienas intervences ietvaros var dot ieguldījumu vairāk nekā vienā rezultātu rādītājā;
                                 
                              
                                    e)
                                 
                                 
                                    darbības radītās izlaides vērtību ar attiecīgajiem rezultātu rādītājiem vienmēr sasaista pilnībā, arī tad, ja tā ir saistīta ar vairākiem rezultātu rādītājiem;
                                 
                              
                                    f)
                                 
                                 
                                    pārvaldības saistības un investīcijas, kas kalpo vienam nolūkam, saista ar atsevišķiem rezultātu rādītājiem, izņemot rezultātu rādītāju R.43 un R.44;
                                 
                              
                                    g)
                                 
                                 
                                    rezultātu rādītājs R.35 ir saistīts ar biškopības nozares intervencēm, kas iekļautas Regulas (ES) 2021/2115 55. panta 1. punkta b) apakšpunktā minētajā intervences veidā. Šīs intervences norāda tikai rezultātu rādītājā R.35;
                                 
                              
                                    h)
                                 
                                 
                                    platības, uz kurām attiecas tikai SMR un LLVS, neiekļauj rezultātu rādītāju aprēķinā, izņemot rezultātu rādītāju R.4, kas ir īpaši paredzēts, lai noteiktu to lauksaimniecības platību īpatsvaru, par kurām saņem KLP ienākumu atbalstu un uz kurām attiecas nosacījumu sistēma.
                                 
                              
                  
               Detalizētas rezultātu rādītāju aprēķināšanas metodes
            
            
                     
                        8.
                     
                     
                        Plānojot un paziņojot rezultātu rādītājus gada snieguma ziņojumā, ņem vērā šādus punktus:
                        
                                    a)
                                 
                                 
                                    rezultātu rādītāju vērtības aprēķina pilnā apmērā par pirmā maksājuma lauksaimniecības finanšu gadu, pat ja attiecīgajā lauksaimniecības finanšu gadā ir veikts tikai daļējs maksājums;
                                 
                              
                                    b)
                                 
                                 
                                    atkāpjoties no a) apakšpunkta, rezultātu rādītājam R.37 vērtības uzskaita pilnā apmērā darbības pabeigšanas laikā;
                                 
                              
                                    c)
                                 
                                 
                                    vērtības, kas saistītas ar Regulas (ES) 2021/2116 32. panta 4. punkta a) apakšpunktā un 5. punktā un 44. panta 2. punkta otrajā daļā un 3. punktā minētajiem avansiem, neieskaita attiecīgajos rezultātu rādītājos pirms atbilstošās izlaides sasniegšanas;
                                 
                              
                                    d)
                                 
                                 
                                    rezultātu rādītājiem R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 un R.44 aprēķina gada vērtības;
                                 
                              
                                    e)
                                 
                                 
                                    rezultātu rādītājiem R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 un R.42 aprēķina kumulatīvās vērtības;
                                 
                              
                                    f)
                                 
                                 
                                    rezultātu rādītājs R.4 attiecas uz platību, kura ietilpst visos tiešo maksājumu intervenču veidos, kas norādīti Regulas (ES) 2021/2115 III sadaļas II nodaļā, kā arī uz atbalstu par platībām, kurās ir dabas vai citi platībatkarīgi ierobežojumi, kas norādīti minētās regulas 71. pantā, un par platībatkarīgiem traucēkļiem, kuri izriet no konkrētām obligātām prasībām un kuri ir norādīti minētās regulas 72. pantā;
                                 
                              
                                    g)
                                 
                                 
                                    rezultātu rādītājs R.6 attiecas uz visiem Regulas (ES) 2021/2115 III sadaļas II nodaļā norādītajiem tiešo maksājumu intervenču veidiem, izņemot minētās regulas 36. pantā norādīto kultūratkarīgo maksājumu par kokvilnu;
                                 
                              
                                    h)
                                 
                                 
                                    rezultātu rādītājs R.7 attiecas uz visiem tiešo maksājumu intervenču veidiem, kas norādīti Regulas (ES) 2021/2115 III sadaļas II nodaļā, izņemot minētās regulas 36. pantā norādīto kultūratkarīgo maksājumu par kokvilnu, kā arī atbalstu par platībām, kurās ir dabas vai citi platībatkarīgi ierobežojumi, kas norādīti minētās regulas 71. pantā, un par platībatkarīgiem traucēkļiem, kuri izriet no konkrētām obligātām prasībām un kuri ir norādīti minētās regulas 72. pantā;
                                 
                              
                                    i)
                                 
                                 
                                    atkāpjoties no h) apakšpunkta, ja dalībvalstis saskaņā ar Regulas (ES) 2021/2115 72. pantu izstrādā intervences, kas atbalsta tikai meža teritorijas, šādas intervences var saistīt ar rezultātu rādītāju R.30, ievērojot šādus nosacījumus:
                                    
                                                —
                                             
                                             
                                                intervences nav paredzētas lauksaimniecības platībām, kurās ir dabas vai citi platībatkarīgi ierobežojumi, kas minēti Regulas (ES) 2021/2115 71. pantā, un
                                             
                                          
                                                —
                                             
                                             
                                                Regulas (ES) 2021/2115 22. panta 2. punktu nepiemēro platībām, kas noteiktas saskaņā ar Eiropas Parlamenta un Padomes Regulas (ES) Nr. 1305/2013 (2) 32. pantu;
                                             
                                          
                              
                                    j)
                                 
                                 
                                    rezultātu rādītājs R.38 attiecas uz Regulas (ES) 2021/2115 77. panta 1. punkta b) apakšpunktā norādītajām LEADER intervencēm. Iesniedzot KLP stratēģisko plānu apstiprināšanai saskaņā ar Regulas (ES) 2021/2115 118. pantu, dalībvalstis tajā nosaka rezultātu rādītāja R.38 mērķrādītāju, kas norāda lauku iedzīvotājus, uz kuriem, domājams, attieksies sabiedrības virzītas vietējās attīstības stratēģijas, kas norādītas Eiropas Parlamenta un Padomes Regulas (ES) 2021/1060 (3) 32. pantā. Kad ir atlasītas visas vietējās attīstības stratēģijas saskaņā ar KLP stratēģisko plānu, konkrētā dalībvalsts attiecīgā gadījumā groza KLP stratēģisko plānu, lai esošajām mērķrādītāju vērtībām pievienotu papildu ieguldījumu, kas gaidāms no atlasīto vietējās attīstības stratēģiju īstenošanas. Tas var ietvert papildu saikni starp LEADER intervencēm un kopējiem rezultātu rādītājiem, kas noteikti Regulas (ES) 2021/2115 I pielikumā;
                                 
                              
                                    k)
                                 
                                 
                                    platībatkarīgie rezultātu rādītāji R.12, R.14, R.19, R.20, R.21, R.22, R.23, R.24, R.29, R.31, R.33 un R.34 attiecas tikai uz brīvprātīgām vidiskajām praksēm, kuras pārsniedz obligātās prasības un par kurām maksā hektāros atbilstoši Regulas (ES) 2021/2115 31. pantā norādītajām ekoshēmām, Regulas (ES) 2021/2115 70. pantā norādītajām agrovides un klimata saistībām, kā arī Regulas (ES) 2021/2115 III sadaļas III nodaļā norādītajām attiecīgām intervencēm konkrētās nozarēs;
                                 
                              
                                    l)
                                 
                                 
                                    atkāpjoties no k) apakšpunkta, dalībvalstis var rezultātu rādītājus R.12, R.14, R.19, R.20, R.21, R.22, R.23, R.24, R.29, R.31, R.33 un R.34 arī saistīt ar intervencēm, kas nav k) apakšpunktā norādītās intervences, ja atbalstītās prakses pārsniedz attiecīgās obligātās prasības un dod būtisku un tiešu ieguldījumu attiecīgajos rezultātu rādītājos;
                                 
                              
                                    m)
                                 
                                 
                                    aprēķinot rezultātu rādītājus, ņem vērā valsts papildfinansējumu.
                                 
                              
                  
               Noteikumi par to, kā nepieļaut rezultātu rādītāju divkāršu uzskaiti
            
            
                     
                        9.
                     
                     
                        Lai rezultātu rādītājus aprēķinātu bez divkāršas uzskaites, piemēro šādus noteikumus:
                        
                                    a)
                                 
                                 
                                    ja uz vienību, kas palīdz skaitliski izteikt rezultātu rādītāju, attiecas vairākas intervences vai vairākas darbības vienas intervences ietvaros, kas saistītas ar to pašu rezultātu rādītāju, šo vienību minētajā rezultātu rādītājā ieskaita tikai vienu reizi;
                                 
                              
                                    b)
                                 
                                 
                                    rezultātu rādītājos, kas saistīti ar intervenci, uz kuru attiecas integrētā sistēma un par kuru paziņots gada snieguma ziņojumā par N-1. lauksaimniecības finanšu gadu, ietver to vienību skaitu, par kurām N-1. lauksaimniecības finanšu gadā ir saņemts daļējs vai pilns maksājumu saistībā ar intervencēm, par kurām pieprasījums iesniegts N-2. gadā;
                                 
                              
                                    c)
                                 
                                 
                                    ja piemēro maksājumtiesības vai maksimālās robežvērtības, dalībvalstis paziņo attiecīgo platību, kura noteikta par tiesīgu saņemt maksājumu pēc administratīvajām kontrolēm un pirms minēto robežvērtību piemērošanas saskaņā ar attiecīgajiem rezultātu rādītājiem;
                                 
                              
                                    d)
                                 
                                 
                                    atkāpjoties no a) apakšpunkta, attiecībā uz rezultātu rādītājiem R.1, R.2, R.3, R.10 un R.28 var akceptēt divkāršu uzskaiti.
                                 
                              
                  
               Rezultātu rādītāju saucēji
            
            
                     
                        10.
                     
                     
                        Saucējiem piemēro šādus noteikumus:
                        
                                    a)
                                 
                                 
                                    konteksta rādītāju vērtības, ko izmanto kā rezultātu rādītāju saucējus, nosaka visam KLP stratēģiskā plāna periodam. Pienācīgi pamatotos gadījumos dalībvalstis šīs vērtības var atjaunināt, grozot KLP stratēģisko plānu saskaņā ar Regulas (ES) 2021/2115 119. pantu;
                                 
                              
                                    b)
                                 
                                 
                                    atkāpjoties no a) apakšpunkta, ziņošanas vajadzībām rezultātu rādītāju R.6, R.7 un R.11 saucējus atjaunina katru gadu.
                                 
                              
                  
               Rezultātu rādītāju sadalījums ziņošanas vajadzībām
            
            
                     
                        11.
                     
                     
                        Dalībvalstis par katru attiecīgo rezultātu rādītāju paziņo tikai vienu vērtību. Atkāpjoties no pirmā teikuma, ir vajadzīgs šāds sadalījums:
                        
                                    a)
                                 
                                 
                                    pa nozarēm – attiecībā uz rezultātu rādītāju R.11;
                                 
                              
                                    b)
                                 
                                 
                                    pa apakškategorijām – attiecībā uz rezultātu rādītāju R.17;
                                 
                              
                                    c)
                                 
                                 
                                    atbilstoši pārejai uz bioloģisko lauksaimniecību un tās uzturēšanai – attiecībā uz rezultātu rādītāju R.29;
                                 
                              
                                    d)
                                 
                                 
                                    pa zemes gabalu veidiem – attiecībā uz rezultātu rādītāju R.33;
                                 
                              
                                    e)
                                 
                                 
                                    pa dzimumiem – attiecībā uz rezultātu rādītāju R.36;
                                 
                              
                                    f)
                                 
                                 
                                    pa liellopu sugām – attiecībā uz rezultātu rādītājiem R.43 un R.44.
                                 
                              
                  
               Koeficienti dzīvnieku pārrēķināšanai liellopu vienībās
            
            
                     
                        12.
                     
                     
                        Uz pārrēķināšanas koeficientu izmantošanu attiecina šādus punktus:
                        
                                    a)
                                 
                                 
                                    attiecīgā gadījumā izlaides rādītājiem un rezultātu rādītājiem izmanto Eurostat koeficientus dzīvnieku pārrēķināšanai liellopu vienībās;
                                 
                              
                                    b)
                                 
                                 
                                    atkāpjoties no a) apakšpunkta, var izmantot nākamajā tabulā norādītos vienkāršotos pārrēķināšanas koeficientus:
                                    
                                                Suga
                                             
                                             
                                                Vecums/kategorija
                                             
                                             
                                                Koeficients
                                             
                                          
                                                Liellopi
                                             
                                             
                                                jaunāki par 6 mēnešiem
                                             
                                             
                                                0,4 
                                             
                                          
                                                 
                                             
                                             
                                                no 6 mēnešiem līdz 2 gadiem
                                             
                                             
                                                0,6 
                                             
                                          
                                                 
                                             
                                             
                                                vecāki par 2 gadiem
                                             
                                             
                                                1,0 
                                             
                                          
                                                Zirgi
                                             
                                             
                                                vecāki par 6 mēnešiem
                                             
                                             
                                                1,0 
                                             
                                          
                                                Aitas un kazas
                                             
                                             
                                                 
                                             
                                             
                                                0,15 
                                             
                                          
                                                Cūkas
                                             
                                             
                                                vaislas sivēnmātes > 50 kg
                                             
                                             
                                                0,5 
                                             
                                          
                                                 
                                             
                                             
                                                citas cūkas
                                             
                                             
                                                0,3 
                                             
                                          
                                                Mājputni
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                dējējvistas
                                             
                                             
                                                0,014 
                                             
                                          
                                                 
                                             
                                             
                                                citi mājputni
                                             
                                             
                                                0,03 
                                             
                                          
                              
                                    c)
                                 
                                 
                                    pārrēķināšanas koeficientus, kas norādīti b) apakšpunktā sniegtajā tabulā, pienācīgi pamatotos gadījumos un atbilstoši KLP stratēģiskajā plānā ietvertam skaidrojumam, kurā vērā ņemti zinātniskie pierādījumi, var palielināt vai samazināt;
                                 
                              
                                    d)
                                 
                                 
                                    pienācīgi pamatotos gadījumos b) apakšpunktā iekļautajā tabulā izņēmuma kārtā var iekļaut citas dzīvnieku kategorijas, un jebkādu šādu kategoriju pārrēķināšanas koeficientu nosaka un izskaidro KLP stratēģiskajā plānā, ņemot vērā zinātniskos pierādījumus.
                                 
                              
                  
               (1)  Eiropas Parlamenta un Padomes Regula (ES) 2021/2116 (2021. gada 2. decembris) par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (OV L 435, 6.12.2021., 187. lpp.).
            
               (2)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
            
               (3)  Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (OV L 231, 30.6.2021., 159. lpp.).